b'\n_START_ARTICLE_\nViljo Saldre\n_START_PARAGRAPH_\nViljo Saldre (pseudon\xc3\xbc\xc3\xbcm Lauri Lumen; s\xc3\xbcndinud 5. veebruaril 1952 Tallinnas) on eesti endine n\xc3\xa4itleja ja lavastaja ning haldust\xc3\xb6\xc3\xb6taja._NEWLINE_Ta l\xc3\xb5petas aastal 1970 Tallinna 21. Keskkooli, aastal 1976 Vanemuise \xc3\xb5ppestuudio ja aastal 1977 Tartu Riikliku \xc3\x9clikooli eesti filoloogia erialal._NEWLINE_Ta oli teatris Vanemuine aastatel 1977\xe2\x80\x931980 n\xc3\xa4itleja ja 1980\xe2\x80\x931982 korraldajadirektor. Aastatel 1982\xe2\x80\x931983 oli ta Kultuuriministeeriumi repertuaarikolleegiumi peatoimetaja. Aastatel 1983\xe2\x80\x931989 oli ta Ugala lavastaja ja kirjandustoimetaja ja 1989\xe2\x80\x931991 asedirektor. Aastast 1991 on ta tegelenud kirjastamisega.\n_START_SECTION_\nIsiklikku\n_START_PARAGRAPH_\nTema isa oli kunstnik Alfred Saldre. Ta on olnud abielus Merle Talvikuga; aastast 1986 on ta abielus K\xc3\xbclliki Saldrega.'